stanford-oval/wikipedia huggingface dataset:
วิรัช ร่มเย็น
การทำงาน

วิรัช ได้รับเลือกตั้งเป็นสมาชิกสภาผู้แทนราษฎรจังหวัดระนอง 8 สมัย (2535/1, 2535/2, 2538, 2539, 2544, 2548, 2550 และ 2554) เคยเป็นเลขานุการรัฐมนตรีประจำสำนักนายกรัฐมนตรี (พ.ศ. 2538) เป็นกรรมการบริหารพรรคประชาธิปัตย์ ( พ.ศ. 2546-2547) เคยเป็นรองประธานคณะกรรมาธิการการท่องเที่ยวสภาผู้แทนราษฎร และเป็นประธานคณะกรรมการธิการการปกครองส่วนท้องถิ่น ในปี พ.ศ. 2550
ในปี พ.ศ. 2553 วิรัช ได้รับมอบหมายให้เป็นหนึ่งในคณะทำงานคดียุบพรรคประชาธิปัตย์
ในปี พ.ศ. 2562 วิรัช ลงสมัครรับเลือกตั้งในพื้นที่จังหวัดระนอง แต่แพ้ให้กับคงกฤษ ฉัตรมาลีรัตน์ อดีตนายก อบจ.ระนอง จากพรรคภูมิใจไทย จากนั้นหลังการเลือกตั้งเขาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงมหาดไทย (นิพนธ์ บุญญามณี)
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
หน่วยความจำอ่านอย่างเดียว

ROM
หน่วยความจำอ่านอย่างเดียว (Read-only Memory) หรือเรียกย่อว่า รอม (ROM) เป็นหน่วยความจำแบบสารกึ่งตัวนำชั่วคราวชนิดอ่านได้อย่างเดียว ใช้เป็นสื่อบันทึกในคอมพิวเตอร์ เพราะไม่สามารถบันทึกซ้ำได้ (อย่างง่ายๆ) เป็นหน่วยความจำที่มีซอฟต์แวร์หรือข้อมูลอยู่แล้ว และพร้อมที่จะนำมาต่อกับไมโครโพรเซสเซอร์ได้โดยตรง หน่วยความจำประเภทนี้แม้ไม่มีไฟเลี้ยงต่ออยู่ ข้อมูลก็จะไม่หายไปจากหน่วยความจำ (nonvolatile) โดยทั่วไปจะใช้เก็บข้อมูลที่ไม่ต้องมีการแก้ไขอีกแล้วเช่น
เก็บโปรแกรมไบออส (Basic Input output System : BIOS) หรือเฟิร์มแวร์ ที่ควบคุมการทำงานของคอมพิวเตอร์
ใช้เก็บโปรแกรมการทำงานสำหรับเครื่องคิดเลข
ใช้เก็บโปรแกรมของคอมพิวเตอร์ที่ทำงานเฉพาะด้าน เช่น ในรถยนต์ที่ใช้ระบบคอมพิวเตอร์ควบคุมวงจร ควบคุมในเครื่องซักผ้า เป็นต้น
หน่วยความจำประเภท ROM นี้ยังแบ่งออกเป็นประเภทย่อยๆ ตามลักษณะการใช้งานได้หลายประเภท สำหรับเทคโนโลยีในการผลิตตัวไอซีที่ทำหน้าที่เป็น ROM มีทั้งแบบ MOS และแบบไบโพลาร์  ดังแผนภาพ
ชนิดของ  ROM > Mask ROM

หน่วยความจำประเภทนี้ ข้อมูลทั้งหมดที่อยู่ภายในจะถูกโปรแกรมมาจากโรงงานตั้งแต่ขั้นตอนการผลิตไอซี เราจะใช้ ROM ชนิดนี้ เมื่อข้อมูลนั้นไม่มีการเปลี่ยนแปลง และเหมาะสำหรับงานที่ผลิตครั้งละมากๆ ผู้ใช้ไม่สามารถ เปลี่ยนแปลงข้อมูลภายใน ROM ได้ ROM ประเภทนี้มีทั้งแบบไบโพลาร์และแบบ MOS
ชนิดของ  ROM > PROM  (Programmable ROM)

จากไอซี ROM แบบแรกการโปรแกรมข้อมูลจะต้องโปรแกรมมาจากโรงงาน  และต้องผลิตจำนวนมากจึงจะคุ้มค่ากับต้นทุนในการผลิต   อีกทั้งโรงงานผู้ผลิตไอซีจะรู้ข้อมูลที่เก็บอยู่ด้วย    สำหรับระบบดิจิทัลหรือคอมพิวเตอร์ที่ผลิตออกมาจำนวนไม่มากและต้องการใช้หน่วยความจำ  ROM  สามารถนำหน่วยความจำ  ROM มาโปรมแกรมเองได้   โดยหน่วยความจำนี้จะเรียกว่า   PROM ( Programmable Read Only Memory ) หน่วยความจำประเภทนี้ เซลล์เก็บข้อมูลแต่ละเซลล์จะมีฟิวส์ ( fused )  ต่ออยู่   เป็นหน่วยความจำที่ข้อมูลที่ต้องการโปรแกรมจะถูกโปรแกรมโดยผู้ใช้เอง โดยป้อนพัลส์แรงดันสูง ( HIGH VOLTAGE PULSED )  ไอซี PROM ที่ยังไม่ถูกโปรแกรมนั้น ข้อมูลทุกเซลล์หรือทุกบิตจะมีค่าเท่ากันหมด คือ มีลอจิกเป็น 1   แต่เมื่อได้มีการโปรแกรมโดยป้อนแรงดันไฟสูงๆเข้าไปจะทำให้เซลล์บางเซลล์ฟิวส์ขาดไป  ทำให้ตำแหน่งที่เซลล์นั้นต่ออยู่มีลอจิกเป็น 0   เมื่อ PROM ถูกโปรแกรมแล้ว ข้อมูลภายใน จะไม่สามารถเปลี่ยนแปลงได้อีก เนื่องจากฟิวส์ที่ขาดไปแล้วไม่สามารถต่อได้    หน่วยความจำชนิดนี้ จะใช้ในงานที่ใช้ความเร็วสูง ซึ่งความเร็วสูงกว่า หน่วยความจำที่โปรแกรมได้ชนิดอื่นๆ
ชนิดของ  ROM > EPROM (Erasable Programmable ROM)

หน่วยความจำประเภท EPROM เป็นหน่วยความจำประเภท PROM ที่สามารถลบข้อมูลหรือโปรแกรมข้อมูลใหม่ได้  เหมาะสำหรับงานสร้างวงจรต้นแบบที่อาจต้องมีการแก้ไขโปรแกรมหรือข้อมูลใหม่  ข้อมูลจะถูกโปรแกรม โดยผู้ใช้โดยการให้สัญญาณ ที่มีแรงดันสูง ( HIGH VOLTAGE SIGNAL )  ผ่านเข้าไปในตัว EPROM ซึ่งเป็นวิธีเดียวกับที่ใช้ใน PROM  หน่วยความจำประเภทนี้มี  2  ประเภท คือ ประเภทที่ลบข้อมูลด้วยรังสีอัลตราไวโอเลต หรือที่เรียกกันว่า  UV PROM  ส่วนอีกประเภทหนึ่งเป็นหน่วยความจำที่ลบข้อมูลด้วยไฟฟ้า เรียกว่า   EEPROM  ย่อมาจาก  Electrical Erasable PROM
หน่วยความจำประเภท UV PROM  การโปรแกรมทำได้โดยการป้อนค่าแรงดันไฟฟ้าที่เหมาะสมเข้าไป  และข้อมูลจะถูกบันทึกไว้ตลอดไป   สำหรับการลบข้อมูลทำได้ด้วยการฉายแสงอัลตราไวโอเลตเข้าไปในตัว ไอซี  โดยผ่านทางช่องใสที่ทำด้วยผลึกควอตซ์ที่อยู่บนตัวไอซี   เมื่อฉายแสงครู่หนึ่ง ( ประมาณ 5 - 10 นาที ) ข้อมูลที่อยู่ภายในก็จะถูกลบทิ้ง   ซึ่งช่วงเวลาที่ฉายแสงนี้สามารถดูได้จากข้อมูลที่กำหนด ( DATA SHEET ) มากับตัว EPROM
หน่วยความจำประเภท  EEPROM  แม้ว่าจะลบและโปรแกรมข้อมูลได้ด้วยกระแสไฟฟ้าซึ่งสะดวกในการใช้งาน    แต่ความเร็วในการอ่าน และเขียนข้อมูลจะไม่เร็วเท่าที่ควร
การอ่านขนาดความจุจาก Data Sheet

ส่วนประกอบพื้นฐานของ  ROM  จะมีสัญญาณต่างๆ ที่เกี่ยวข้องกับ ROM และทุกชิปที่อยู่ใน ROM มักมีการจัดแบ่งแยกหน้าที่เสมอ  เช่น ขาแอดเดรสของ ROM เป็นอินพุต   ส่วนขาข้อมูลจะเป็นเอาต์พุต   โดยหลักการแล้วขาข้อมูลจะต่อเข้ากับบัสข้อมูลซึ่งเป็นบัส 2 ทาง    
ลักษณะโครงสร้างภายในของข้อมูลในหน่วยความจำสามารถดูได้จาก  Data Sheet  ของ ROM นั้นๆ   เช่น ROM ที่ระบุเป็น 1024 8 หรือ 4096 8 ตัวเลขชุดแรก (1024,4096) จะบอกถึงจำนวนตำแหน่งที่ใช้เก็บข้อมูลภายใน ส่วนตัวเลขชุดที่สอง ( 8,8 ) จะเป็นตัวบอกถึงจำนวนบิตของข้อมูลแบบขนานที่อ่านจาก   ROM
ในการที่จะกำหนดจำนวนเส้นของบัสแอดเดรสที่ใช้กับ  ROM  จะสามารถรู้ได้จาก
2 ยกกำลัง x = จำนวนแอดเดรสที่อ้างถึง
เช่น   2 ยกกำลัง x =  4096  จะได้  x = 12  ซึ่งก็คือ  จำนวนเส้นบัสแอดเดรสนั่นเอง
การอ่านข้อมูลจาก ROM

CPU จะส่งแอดเดรสไปให้ ROM แอดเดรสดังกล่าวจะปรากฏ เป็นแอดเดรสที่ต้องการอ่าน ใน ROMโดยข้อมูลจะถูกอ่านออกมาเพียงครั้งละ 1 ไบต์เท่านั้น
CPU จะต้องให้ช่วงเวลาของการส่งแอดเดรสยาวนานพอประมาณ ( Wait State )  เรียกว่า Access Time โดยปกติแล้วจะต้องใช้เวลาประมาณ 100 - 300 นาโนวินาที ซึ่งขึ้นอยู่กับชนิดของ  ROM ซึ่ง ROM จะใช้เวลานั้นในการถอดรหัสแอดเดรส ของข้อมูลที่ต้องการจะอ่านออกมาที่เอาต์พุตของ ROM ซึ่งถ้าใช้เวลาเร็วกว่านั้น ROM จะตอบสนองไม่ทัน
CPU จะส่งสัญญาณไปทำการเลือก ROM เรียกว่า สัญญาณ  CS (Chip Select) เพื่อบอกว่าต้องการเลือก ROM ซึ่งเป็นการส่งสัญญาณเพื่อยืนยันการเลือกชิปนั่นเอง
ข้อมูลจะผ่านออกทางขาข้อมูลชั่วขณะจังหวะการเลือกชิป และเมื่อขาการเลือกชิปไม่แอคทีฟ ข้อมูลก็จะเข้าสู่ภาวะที่มีอิมพีแดนซ์สูง
ปยุต เงากระจ่าง

| ปยุต เงากระจ่าง |
| --- | --- |
ปยุต เงากระจ่าง ที่กรุงเทพในเดือนกันยายน พ.ศ. 2550
สารนิเทศภูมิหลัง
เกิด: 1 เมษายน พ.ศ. 2472 จังหวัดประจวบคีรีขันธ์ ประเทศไทย
เสียชีวิต: 27 พฤษภาคม พ.ศ. 2553 (81 ปี) กรุงเทพมหานคร ประเทศไทย
อาชีพ: ผู้กำกับภาพยนตร์, นักเขียนการ์ตูน
ปีที่แสดง: พ.ศ. 2498 - 2553
ผลงานเด่น: สุดสาคร (2522)
ปยุต เงากระจ่าง (1 เมษายน พ.ศ. 2472 — 27 พฤษภาคม พ.ศ. 2553) เป็นบรมครูด้านการ์ตูนเคลื่อนไหวของไทย อาจารย์วิทยาลัยเพาะช่าง และผู้กำกับหนังการ์ตูนขนาดยาวเรื่องแรกของประเทศไทย สุดสาคร รวมไปถึงเป็นผู้นำเอาการ์ตูนเข้าไปใช้ในภาพยนตร์โฆษณา ทำให้เกิดงานสร้างสรรค์หลาย ๆ ชิ้น เช่น ภาพยนตร์โฆษณาแป้งเย็นควีนนา (กระจกวิเศษ), นกกระสากับเด็กในโฆษณายาน้ำยี่ห้อหนึ่ง และ ยาหม่อง เป็นต้น
ประวัติ

เดิมชื่อ นายเฮง แซ่อึ้ง ต่อมาได้เปลี่ยนเป็น นายปยุต เงากระจ่าง เกิดวันที่ 1 เมษายน พ.ศ. 2472 ที่หมู่บ้านทุ่งน้อยตำบลเขาแดง อำเภอกุยบุรี จังหวัดประจวบคีรีขันธ์ เรียนโรงเรียนมัธยมที่ โรงเรียนประจวบวิทยาลัย สำเร็จการศึกษาระดับปริญญาตรีจากโรงเรียนเพาะช่าง ตั้งแต่วัยเยาว์ มีความหลงใหลในตัวการ์ตูนเป็นพิเศษ โดยเฉพาะกับบุคลิกของตัวตลก ในหนังตะลุงอย่างไอ้แก้ว ไอ้เปลือย ไอ้เท่ง รวมถึงตัวการ์ตูนแมวเฟลิกซ์ จากหนังการ์ตูนอเมริกันเรื่อง เฟลิกซ์เดอะแคทของแพท ซูลลิแวน ซึ่งเคยมีโอกาสเข้าไปฉายในประจวบคีรีขันธ์
ประวัติ > วัยรุ่น

แรงบันดาลใจในการสร้างภาพยนตร์การ์ตูน  เกิดขึ้นเมื่ออายุ 12 ปี โดยได้พบกับ เสน่ห์ คล้ายเคลื่อน จิตรกรชื่อดังคนหนึ่งของเมืองไทยโดยบังเอิญในช่วงปลายปี พ.ศ. 2484 การพบกันครั้งนั้น เสน่ห์ได้ชวนเด็กชายปยุตไปทำภาพยนตร์การ์ตูนด้วยกันเมื่อเข้ากรุงเทพ
เมื่อเดินทางมาศึกษาต่อที่กรุงเทพฯ ในปี พ.ศ. 2487 ที่ โรงเรียนเพาะช่าง ก็ไม่ลืมที่จะออกตามหาเสน่ห์เพื่อทำการ์ตูนตามที่เคยสัญญา แม้โชคชะตาทำให้คลาดกันครั้งแล้วครั้งเล่า แต่ก็ยังพอทราบข่าวและการทดลองสร้างหนังการ์ตูนจากหนังสือพิมพ์ฉบับหนึ่งในช่วงนั้น
วันหนึ่ง เขาได้เดินผ่านวัดและเห็นเหม เวชกร กับช่างเขียนอีกหลายคน มารวมกันในงานนฌาปนกิจศพของเสน่ห์  และได้ทราบว่าการทดลองทำการ์ตูนเมื่อ 2 ปีก่อน แต่ประสบความล้มเหลวเนื่องจากขาดการสนับสนุน เขาจึงตั้งปณิธาณที่จะสานต่อความตั้งใจของเสน่ห์
ประวัติ > วัยหนุ่ม

8 เดือนต่อมา ขณะที่ปยุตอายุเพียง 26 ปี ก็ได้สร้างภาพยนตร์การ์ตูนไทยสำเร็จเป็นเรื่องแรก ในชื่อ เหตุมหัศจรรย์ ซึ่งมีความยาว 12 นาที ฉายเป็นรอบพิเศษสำหรับสื่อมวลชนและผู้ชมเฉพาะ ที่โรงภาพยนตร์ศาลาเฉลิมไทย เมื่อวันที่ 5 กรกฎาคม พ.ศ. 2498 ซึ่งได้รับการกล่าวขวัญถึงอย่างกว้างขวางตามหน้าหนังสือพิมพ์
สำนักข่าวสารอเมริกันเห็นความสามารถ (เวลานั้นปยุตเป็นช่างเขียนประจำสำนักข่าวแห่งนั้น) จึงได้มอบเงิน 10,000 บาท และส่งไปดูงานการสร้างภาพยนตร์การ์ตูนที่ญี่ปุ่น
ปี พ.ศ. 2500 เหตุมหัศจรรย์ ออกฉายสู่สาธารณชน ประกอบภาพยนตร์ เรื่อง ทุรบุรุษทุย ของ ส.อาสนจินดา ณ โรงภาพยนตร์บรอดเวย์ พระนคร
ต่อมาสร้างภาพยนตร์การ์ตูน 20 นาที อีก 2 เรื่อง ได้แก่ หนุมานเผชิญภัย (ครั้งใหม่) (2500) ของสำนักข่าวสารอเมริกัน และ เด็กกับหมี (2503) ขององค์การ สปอ. นอกจากทำงานที่สำนักข่าวสารอเมริกันแล้ว ยังรับจ้างทำภาพยนตร์โฆษณาสินค้าต่าง ๆ อีกด้วย ซึ่งผลงานหลายชิ้นยังอยู่ในความทรงจำของผู้คนร่วมสมัยเป็นอย่างดี
ประวัติ > วัยกลางคน

ตั้งแต่ปี พ.ศ. 2511 ได้รับเชิญเป็นอาจารย์พิเศษ สอนที่วิทยาลัยเพาะช่าง แผนกพาณิชย์ศิลป จนกระทั่งเดือนกรกฎาคม ปี พ.ศ. 2519 จึงลาออกเพื่อทุ่มเทเวลาทั้งหมดให้แก่การทำหนังการ์ตูนขนาดยาวเรื่องแรกของประเทศไทย  สุดสาคร โดยมีลูกมือผู้ช่วย คือ นันทนา เงากระจ่าง ผู้เป็นบุตรสาวซึ่งเรียนจบจากวิทยาลัยเพาะช่าง และแสดงหนังเรื่องแผลเก่า ของเชิด ทรงศรี ในขณะนั้นด้วย เหตุที่สร้างการ์ตูนเรื่องยาวสุดสาคร เกิดจากแรงบันดาลใจ เพราะฝรั่งได้กล่าวไว้เป็นทำนองว่า คนไทยสร้างการ์ตูนเรื่องยาวไม่ได้[ใคร?] ข้อความดังกล่าวนี้ได้รับฟังจากปากของนายปยุต เงากระจ่างเอง ซึ่งเป็นคำพูดกล่าวไว้เมื่อประมาณ พ.ศ. 2528 ณ ร้านอาหารรับลม อ.เมืองฯ จ.ประจวบคีรีขันธ์ โดยการไต่ถามจากนายสุชาติ ประจวบเหมาะ ซึ่งเป็นคนอำเภอเดียวกัน[ต้องการอ้างอิง]
ด้วยข้อจำกัดทางการเงินทุนและการสนับสนุน ทำให้การสร้างเป็นไปด้วยความยากลำบาก ซ้ำร้าย ยังต้องเสียดวงตาข้างซ้าย จากการตรากตรำตลอดเวลากว่า 2 ปี จนกระทั่งออกฉายได้สำเร็จเมื่อเดือน เมษายน พ.ศ. 2522 มีอายุ 50 ปีพอดี
โครงการสร้างภาพยนตร์การ์ตูนไทยที่เคยเสนอไปยังที่ต่าง ๆ  มักถูกปฏิเสธในเชิงที่ว่า "..ตัวการ์ตูนไม่ต้องกิน ทำไมถึงแพง อย่างนี้จ้างคนเล่นไม่ดีกว่าหรือ..." จึงมิได้ทำหนังการ์ตูนอีกหลังจากเรื่อง สุดสาคร จนกระทั่งปี พ.ศ. 2535  JOICEP FILM ประเทศญี่ปุ่น จ้างทำภาพยนตร์เพื่อการศึกษาสำหรับสตรี เรื่อง ชัยชนะของสาวน้อย (My Way)
ประวัติ > วัยปลาย

งานสุดท้ายในชีวิต คือการดำรงตำแหน่งที่ปรึกษาให้แก่โรงงานทำการ์ตูนไทยหวัง ประจำประเทศไทย (บริษัท ไทยหวัง ฟิล์ม) และเป็นที่ปรึกษาด้านแอนิเมชันให้แก่หลาย ๆ องค์กร และสถาบันการศึกษา
ปี พ.ศ. 2541 มูลนิธิหนังไทย ก่อตั้งรางวัลชนะเลิศ ภาพยนตร์แอนิเมชันขนาดสั้นยอดเยี่ยม ให้ชื่อว่า "รางวัล ปยุต เงากระจ่าง" เพื่อเชิดชูเกียรติแก่ปยุต โดยมอบรางวัล ในการประกวดรางวัลเทศกาลภาพยนตร์สั้นของไทย เป็นประจำทุกปี
ปยุตถึงแก่กรรม เมื่อวันที่ 27 พฤษภาคม พ.ศ. 2553 ขณะมีอายุได้ 81 ปี มีพิธีพระราชทานเพลิงศพเมื่อวันที่ 5 มิถุนายน พ.ศ. 2553 ณ วัดชลประทานรังสฤษดิ์ อำเภอปากเกร็ด จังหวัดนนทบุรี
สิ่งสืบทอด

ใน พ.ศ. 2549 ได้มีการเผยแพร่ภาพยนตร์คอมพิวเตอร์แอนิเมชันแรกของไทย ชื่อว่า ก้านกล้วย ช้างศึกของสมเด็จพระนเรศวรมหาราช กำกับโดยคมภิญญ์ เข็มกำเนิด ซึ่งเคยทำงานในภาพยนตร์หลายเรื่องของดิสนีย์ เช่น แอตแลนติส ผจญภัยอารยนครสุดขอบโลก กับ ทาร์ซาน และ ไอซ์ เอจ เจาะยุคน้ำแข็งมหัศจรรย์ ของบลูสกาย สตูดิโอส์ ถึงแม้ว่าผลงานส่วนใหญ่ทำมาจากคอมพิวเตอร์ คมภิญญ์ก็เจอปัญหาคือการลงทุนและทรัพยากรมนุษย์ ซึ่งเป็นปัญหาเดียวกันที่ปยุตเคยเจอ
ใน พ.ศ. 2560 กูเกิล ดูเดิลได้แสดงภาพเขาในวันครบรอบวันเกิด 88 ปี
ผลงาน > ผู้สร้างเแอนิเมชัน

เหตุมหัศจรรย์ (2498)  มรดกหนังของชาติ ประจำปี 2555 เนื่องในวันอนุรักษ์หนังไทย ( 4 ต.ค.) ในจำนวน 25 เรื่อง
หนุมานเผชิญภัย (ครั้งใหม่) (2500)
เด็กกับหมี (2503)
สุดสาคร (2522)
ชัยชนะของสาวน้อย (2535)
ภาพยนตร์โฆษณาสินค้าแป้งน้ำ, ยาน้ำ, ยาหม่อง ฯลฯ
ผลงาน > ดาราภาพยนตร์

เคหาสน์สีแดง (2499)
แหล่งข้อมูลอื่น

Important animator at Thailand Animadz (ในภาษาไทย)
Remembering Payut Ngaokrachang เก็บถาวร 2012-03-07 ที่ เวย์แบ็กแมชชีน at AnimationInsider.net
ประวัติที่ มูลนิธิหนังไทย เก็บถาวร 2008-03-23 ที่ เวย์แบ็กแมชชีน
ย้อนรอยการ์ตูน ผ่านชีวิตและหัวใจ .... 'ปยุต เงากระจ่าง'
แหล่งข้อมูลอื่น > Media

Miracle Happens ที่ยูทูบ, Payut's first animated film – National Film Archive of Thailand
Hanuman in Danger ที่ยูทูบ, anti-communist animation
The Adventure of Sudsakorn, Thailand's first cel-animated feature film
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  สหรัฐ 
อื่น ๆ:  IdRef
รูฮุลลอฮ์ โคมัยนี

| อายะตุลลอฮ์ ซัยยิดรูฮุลลอฮ์ โคมัยนี |
| --- | --- |
روح‌الله خمینی


ผู้นำสูงสุดอิหร่าน คนที่ 1
ดำรงตำแหน่ง 3 ธันวาคม ค.ศ. 1979 – 3 มิถุนายน ค.ศ. 1989 (9 ปี 182 วัน)
ประธานาธิบดี: แอโบลแฮแซน แบนีแซดร์ โมแฮมแมด-แอลี แรจออี แอลี ฆอเมเนอี
นายกรัฐมนตรี: เมฮ์ดั บอแซร์กอน โมแฮมแมด-แอลี แรจออี โมแฮมแมด-แจวอด บอโฮแนร์ โมแฮมแมด-เรซอ แมฮ์แดวี แคนี มีร์-โฮสเซย์น มูแซวี
รอง: โฮเซย์แนลี โมนแทเซรี (1985–1989)
ก่อนหน้า: ก่อตั้งตำแหน่ง โมฮัมหมัด เรซา ปาห์ลาวีในฐานะชาฮ์
ถัดไป: แอลี ฆอเมเนอี
 
ข้อมูลส่วนบุคคล
เกิด: 17 พฤษภาคม ค.ศ. 1900(1900-05-17) โฆเมย์น อิหร่านกอญัร
เสียชีวิต: 3 มิถุนายน ค.ศ. 1989(1989-06-03) (89 ปี) เตหะราน ประเทศอิหร่าน
ที่ไว้ศพ: สุสานรูฮุลลอฮ์ โคมัยนี
เชื้อชาติ: อิหร่าน
คู่สมรส: ฆอดีเจฮ์ แซกอฟี (สมรส 1929)
บุตร: Mostafa   Zahra   Sadiqeh   Farideh   Ahmad
ลายมือชื่อ: 
เว็บไซต์: www.imam-khomeini.ir

| รูฮุลลอฮ์ โคมัยนี |
| --- | --- |
คำนำหน้าชื่อ: แกรนด์อายะตุลลอฮ์
ส่วนบุคคล
ศาสนา: อิสลาม
นิกาย: ชีอะฮ์สิบสองอิมาม
สำนักคิด: อุศูลี
แนวคิดโดดเด่น: New advance of Guardianship
ผลงานโดดเด่น: สี่สิบฮะดีษ, กัชฟุลอัสรอร, ตะห์รีรุลวะซีละฮ์, รัฐบาลอิสลาม
สำนักศึกษา: โรงเรียนสอนศาสนาโกม
ตำแหน่งชั้นสูง
ครู: อายะตุลลอฮ์ เซย์เยด โฮสเซย์น โบรูเจร์ดี
แซย์ยิด รูโฮลลอฮ์ มูแซวี โฆเมย์นี ( เปอร์เซีย: سید روح‌الله موسوی خمینی [ɾuːholˈlɒːhe xomejˈniː] ( ฟังเสียง); 17 พฤษภาคม ค.ศ. 1900 - 3 มิถุนายน ค.ศ. 1989) รู้จักกันในชื่อ อายะตุลลอฮ์ โคมัยนี (อักษรโรมัน: Ayatollah Khomeini) เป็นอดีตผู้นำสูงสุดแห่งอิหร่าน ผู้นำการปฏิวัติที่นำไปสู่การล้มล้างพระเจ้าชาห์ โมฮัมหมัด เรซา ปาห์ลาวี ซึ่งได้รับการสนับสนุนจากประเทศสหรัฐอเมริกา และต่อมาประกาศสงครามกับอิรักเมื่ออิรักบุกข้ามพรมแดนอิหร่านในเดือนกันยายน พ.ศ. 2523 เกิดเป็นสงครามอิหร่าน-อิรัก
การเงินแบบไม่รวมศูนย์

การเงินแบบไม่รวมศูนย์ (อังกฤษ: decentralized finance) หรือ ดีไฟ (DeFi)  เป็นรูปแบบการเงินที่บริหารจัดการผ่านระบบบล็อกเชน แตกต่างจากการบริหารจัดการเงินแบบดั้งเดิมที่มีธนาคาร หรือสถาบันทางการเงินดูแล โดยดีไฟทำงานโดยใช้ระบบที่เรียกว่าสมาร์ตคอนแทร็กต์บนบล็อกเชน ที่การบริหารจัดการไม่ได้อยู่ที่หน่วยงานใดหน่วยงานหนึ่ง โดยอีเธอเรียมเป็นสกุลเงินที่นิยมมากที่สุดในระบบ รูปแบบของดีไฟอนุญาตให้ผู้ใช้งานสามารถให้ยืมสินทรัพย์จากผู้อื่น ในรูปแบบของอนุพันธ์ การแลกเปลี่ยนคริปโทเคอร์เรนซี และการได้ดอกเบี้ยคล้ายกับบัญชีสะสมทรัพย์ โดยแอปพลิเคชันบางตัวของดีไฟมีการให้อัตราดอกเบี้ยที่สูงเพื่อสนับสนุนการใช้งานแลกเปลี่ยนกับความเสี่ยงสูงที่อาจเกิดขึ้น ตัวเลขในเดือนมกราคม 2564 ได้มีสินทรัพย์ในระบบดีไฟมูลค่าเทียบเท่ากว่า 20,500 ล้านเหรียญสหรัฐ (เทียบเท่าในส่วนของคริปโทเคอร์เรนซี) มีการใช้งานในระบบดีไฟ
การกำกับดูแลในประเทศไทย

ทางสำนักงานคณะกรรมการกำกับหลักทรัพย์และตลาดหลักทรัพย์ได้ออกแนวทางในการกำกับการเงินแบบไม่รวมศูนย์ ตามพระราชกำหนดการประกอบธุรกิจสินทรัพย์ดิจิทัล พ.ศ. 2561 โดยต้องได้รับอนุญาตจากก.ล.ต. และขายผ่านผู้ให้บริการระบบเสนอขายโทเคนดิจิทัล
การแลกเปลี่ยนแบบกระจายศูนย์

การแลกเปลี่ยนแบบกระจายศูนย์ (DEX) เป็นประเภทของการแลกเปลี่ยนคริปโตเคอเรนซี ที่ช่วยให้สามารถทำธุรกรรมแบบเพียร์ทูเพียร์โดยตรงหรือธุรกรรมที่ใช้สภาพคล่องของพูลอัตโนมัติของผู้สร้างตลาด (AMM) โดยไม่จำเป็นต้องมีตัวกลาง การไม่มีตัวกลางนี้ทำให้พวกเขามีความแตกต่างจากการแลกเปลี่ยนแบบศูนย์กลาง (CEX)
ในการทำธุรกรรมผ่านการแลกเปลี่ยนแบบกระจายศูนย์ องค์กรภายนอกที่ปกติจะควบคุมความปลอดภัยและการส่งต่อสินทรัพย์จะถูกแทนที่ด้วยบล็อกเชนหรือไฟล์บัญชีที่แจกแจงขึ้น บางวิธีที่พบได้บ่อยรวมถึงการใช้สมาร์ทคอนแทรคหรือการส่งต่อคำสั่งซื้อขาย แม้ว่าวิธีการอื่นๆ ด้วยระดับความเป็นกระจายศูนย์ที่แตกต่างกันก็เป็นไปได้
เนื่องจากนักค้าในการแลกเปลี่ยนแบบกระจายศูนย์มักไม่จำเป็นต้องโอนสินทรัพย์ไปยังแพลตฟอร์มก่อนทำธุรกรรม การแลกเปลี่ยนแบบกระจายศูนย์ด้วยวิธีนี้ลดความเสี่ยงจากการถูกแฮ็กของแพลตฟอร์ม แต่จะต้องโอนโทเค็นไปยังการแลกเปลี่ยนแบบกระจายศูนย์ ผู้ให้บริการสภาพคล่องยังต้องโอนโทเค็นไปยังการแลกเปลี่ยนแบบกระจายศูนย์อีกด้วย การแลกเปลี่ยนแบบกระจายศูนย์ยังมีความเป็นนิรนามมากกว่าการแลกเปลี่ยนที่ปฏิบัติตามข้อกำหนดรู้จักลูกค้าของคุณ (KYC)
การแลกเปลี่ยนแบบกระจายศูนย์ > ระดับของการกระจายศูนย์

การแลกเปลี่ยนแบบกระจายศูนย์อาจยังมีองค์ประกอบที่เป็นศูนย์กลางอยู่ โดยการควบคุมบางส่วนของการแลกเปลี่ยนยังอยู่ในมือของหน่วยงานศูนย์กลาง การจัดการแพลตฟอร์ม DeFi มักเกิดขึ้นเป็นส่วนหนึ่งขององค์กรอิสระแบบกระจายศูนย์ โดยใช้โทเค็นที่มอบสิทธิในการลงคะแนนเสียงและถูกแจกจ่ายให้กับผู้เข้าร่วม แต่โทเค็นส่วนใหญ่มักจะอยู่ในมือของบุคคลบางคนและไม่ค่อยใช้ในการลงคะแนนเสียง
ในเดือนกรกฎาคม 2018 การแลกเปลี่ยนแบบกระจายศูนย์ Bancor ถูกแฮ็กและสูญเสียสินทรัพย์มูลค่า 13.5 ล้านดอลล่าสหรัฐฯ ก่อนที่เงินจะถูกแช่แข็ง ในทวิตของเขา ชาลี ลี ผู้สร้าง Litecoin ได้แสดงความคิดเห็นว่า การแลกเปลี่ยนไม่สามารถเป็นการแลกเปลี่ยนแบบกระจายศูนย์ได้หากมันสามารถสูญเสียหรือแช่แข็งเงินของลูกค้าได้
แหล่งข้อมูลอื่น

FinTech กับการก้าวสู่ยุค Decentralized Finance (DeFi) แล้ว DeFi คืออะไร เกี่ยวข้องกับ Blockchain อย่างไร
DeFi คืออะไร? ทำไมถึงมีเม็ดเงินไหลเข้าไปกองอยู่กว่า 3 หมื่นล้านบาท
เขตการปกครองของประเทศฝรั่งเศส

เขตการปกครองของประเทศฝรั่งเศส แบ่งออกเป็นเขตแผ่นดินใหญ่และเขตโพ้นทะเล
ประเภทเขตการปกครอง > แคว้น

โอดฟร็องส์
นอร์ม็องดี
อีล-เดอ-ฟร็องส์
กร็องแต็สต์
บูร์กอญ-ฟร็องช์-กงเต
ซ็องทร์-วาลเดอลัวร์
เปอีเดอลาลัวร์
เบรอตาญ
นูแวลากีแตน
โอแวร์ญ-โรนาลป์
อ็อกซีตานี
พรอว็องซาลป์-โกตดาซูร์
คอร์ซิกา
เฟรนช์เกียนา
กัวเดอลุป
มาร์ตีนิก
มายอต
เรอูว์นียง
เบลเยียม
ลักเซมเบิร์ก
เยอรมนี
สวิตเซอร์แลนด์
อิตาลี
สหราชอาณาจักร
อันดอร์รา
บราซิล
ซูรินาม
สเปน
ช่องแคบอังกฤษ
อ่าวบิสเคย์
ทะเลลีกูเรียน
ทะเลเมดิเตอร์เรเนียน
สาธารณรัฐฝรั่งเศสแบ่งออกเป็น 18 แคว้น ประกอบด้วย 12 แคว้นในฝรั่งเศสภาคพื้นทวีป และอีก 6 แคว้น ได้แก่ 1 แคว้นในทวีปยุโรป คือ คอร์ซิกา, 2 แคว้นในแคริบเบียน (เลสเซอร์แอนทิลลีส) คือ กัวเดอลุปและมาร์ตีนิก, 1 แคว้นในทวีปอเมริกาใต้ คือ เฟรนช์เกียนา, และ 2 แคว้นใกล้ทวีปแอฟริกา คือ มายอตและเรอูว์นียง โดยทั่วไป เขตการปกครองของฝรั่งเศสแบ่งออกเป็นแคว้นแผ่นดินใหญ่ ซึ่งตั้งอยู่ในทวีปยุโรป และแคว้นโพ้นทะเล ซึ่งตั้งอยู่นอกทวีปยุโรป
ประเภทเขตการปกครอง > แคว้น > แคว้นแผ่นดินใหญ่

นับแต่วันที่ 1 มกราคม พ.ศ. 2559 ประเทศฝรั่งเศสแผ่นดินใหญ่แบ่งเป็น
แคว้น (région) จำนวน 13 แคว้น รวมคอร์ซิกา ทั้งนี้ คอร์ซิกามีฐานะตามกฎหมายเป็นประชาคมดินแดน แต่ก็ถือว่ามีฐานะเทียบเท่ากับแคว้น (เป็นองค์กรปกครองส่วนท้องถิ่น)
แคว้นแบ่งออกเป็น จังหวัด (département) จำนวน 96 จังหวัด (เป็นองค์กรปกครองส่วนท้องถิ่น)
จังหวัดแบ่งออกเป็น เขต (arrondissement) จำนวน 323 เขต (ไม่ได้เป็นหน่วยงานราชการหรือนิติบุคคล)
เขตแบ่งออกเป็น อำเภอ (canton) จำนวน 1,995 อำเภอ (ไม่ได้เป็นหน่วยงานราชการหรือนิติบุคคล)
อำเภอแบ่งออกเป็น เทศบาล (commune ) จำนวน 36,529 แห่ง (เป็นองค์กรปกครองส่วนท้องถิ่น)
เทศบาลในเขตเมือง 3 แห่ง (ได้แก่ ปารีส มาร์แซย์ และลียง) แบ่งย่อยลงไปอีกเป็นเขตในเทศบาล (arrondissement municipal) โดยในปารีสมี 20 เขต มาร์แซย์มี 16 เขต และลียงมี 9 เขต
นอกจากนี้ เทศบาลมาร์แซย์ยังแบ่งได้เป็น 8 ส่วน (secteur) แต่ละส่วนประกอบด้วย 2 เขต
นอกจากนี้ ในวันที่ 1 มกราคม พ.ศ. 2552 มีการจัดตั้งโครงสร้างระหว่างเทศบาล 2,585 แห่งในฝรั่งเศสแผ่นดินใหญ่ โดยรวมเทศบาล 34,077 แห่ง (คิดเป็นร้อยละ 93.2 ของเทศบาลทั้งหมดในฝรั่งเศสแผ่นดินใหญ่) ประกอบด้วยประชากรร้อยละ 87.4 ของประชากรทั้งหมดในฝรั่งเศสแผ่นดินใหญ่)
ประเภทเขตการปกครอง > แคว้น > แคว้นโพ้นทะเล

เขตโพ้นทะเลจัดระเบียบเป็น
แคว้นโพ้นทะเล (région d'outre-mer, ROM) จำนวน 5 แคว้น มีสถานะเหมือนแคว้นในประเทศฝรั่งเศสส่วนแผ่นดินใหญ่ คล้ายคลึงกับสถานะของฮาวายในสหรัฐอเมริกา ประกอบด้วยกัวเดอลุป เฟรนช์เกียนา มาร์ตีนีก มายอต และเรอูว์นียง
จังหวัดโพ้นทะเล (département d'outre-mer, DOM ) มีอาณาเขตเดียวกับแคว้นโพ้นทะเล และมีสถานะอย่างจังหวัดในประเทศฝรั่งเศสส่วนแผ่นดินใหญ่ แต่ละแคว้นสามารถดำเนินงานร่วมกันผ่านการประชุมร่วมของสภาแคว้นและสภาจังหวัด
เขต (arrondissment) เป็นหน่วยย่อยของจังหวัดโพ้นทะเล มีจำนวน 12 เขต (มายอตไม่มีเขต)
อำเภอ (canton) เป็นหน่วยย่อยของเขต มีจำนวน 153 อำเภอ รวมกับอำเภอของมายอตอีก 19 อำเภอ
เทศบาล (commune) เป็นหน่วยย่อยของอำเภอ มีจำนวน 129 เทศบาล
อนึ่ง ในจังหวัดโพ้นทะเลทั้งห้าแห่งจะมีจำนวนอำเภอมากกว่าเทศบาล ซึ่งต่างจากจังหวัดในประเทศฝรั่งเศสส่วนแผ่นดินใหญ่ที่มีจำนวนเทศบาลจะมากกว่าอำเภอ ยกเว้นเทศบาลขนาดใหญ่อย่างตูลูซหรือลีลเป็นต้น
นอกจากนี้ ในวันที่ 1 มกราคม พ.ศ. 2552 มีการจัดตั้งโครงสร้างระหว่างชุมชน 16 แห่งในจังหวัดโพ้นทะเล โดยรวมเทศบาล 89 แห่ง (คิดเป็นร้อยละ 79.5 ของเทศบาลในจังหวัดโพ้นทะเลทั้งหมด) ประกอบด้วยประชากร้อยละ 83.2 ของประชากรในจังหวัดโพ้นทะเลทั้งหมด) แต่ละชุมชุมแบ่งเป็นกลุ่มชุมชนซึ่งมี 7 กลุ่ม และแบ่งออกอีกเป็นเทศบาลชุมชนซึ่งมี 9 แห่ง
ประชาคมโพ้นทะเล (collectivités d'outre-mer, COM) จำนวน 5 แห่ง ได้แก่ เฟรนช์โปลินีเซีย, แซ็ง-บาร์เตเลอมี, แซ็ง-มาร์แต็ง, แซงปีแยร์และมีเกอลง และวาลิสและฟูตูนา
ประชาคมลักษณะเฉพาะตัว (collectivité sui generis) 1 แห่ง คือ นิวแคลิโดเนีย แบ่งออกเป็น 3 จังหวัด (provinces) แต่ละจังหวัดแบ่งออกเป็นเทศบาล (communes) รวมทั้งหมด 33 แห่ง
ดินแดนโพ้นทะเล (territoire d'outre-mer, TOM ) 1 แห่ง คือ เฟรนช์เซาเทิร์นและแอนตาร์กติกแลนส์ ซึ่งแบ่งออกเป็น 5 เขต (districts ได้แก่
หมู่เกาะแกร์เกแลน
หมู่เกาะครอแซ
เกาะอัมสเตอร์ดัมและเกาะแซ็ง-ปอล
อาเดลีแลนด์
หมู่เกาะกระจายในมหาสมุทรอินเดีย
เกาะที่ไม่มีผู้คนอาศัยอยู่ซึ่งขึ้นตรงต่อกระทรวงฝรั่งเศสโพ้นทะเลในกรุงปารีส มีจำนวน 1 แห่ง คือ เกาะกลีแปร์ตอน
แหล่งข้อมูลอื่น

เว็บไซต์ท้องถิ่นของแต่ละแคว้น เก็บถาวร 2006-10-04 ที่ เวย์แบ็กแมชชีน (ฝรั่งเศส)
| ด ค กเขตการปกครองแบ่งตามประเทศในทวีปยุโรป |
| --- | --- | --- |
| รัฐเอกราช |  กรีซ1  คาซัคสถาน1  โครเอเชีย  จอร์เจีย1  เช็กเกีย  ซานมารีโน  เซอร์เบีย  เดนมาร์ก  ตุรกี1  นอร์เวย์  เนเธอร์แลนด์1  บอสเนียและเฮอร์เซโกวีนา  บัลแกเรีย  เบลเยียม  เบลารุส  โปรตุเกส1  โปแลนด์  ฝรั่งเศส1  ฟินแลนด์  มอนเตเนโกร  มอลโดวา  มอลตา  มาซิโดเนียเหนือ  โมนาโก  ยูเครน  เยอรมนี  รัสเซีย1  โรมาเนีย  ลักเซมเบิร์ก  ลัตเวีย  ลิทัวเนีย  ลีชเทินชไตน์  สเปน1  สโลวาเกีย  สโลวีเนีย  สวิตเซอร์แลนด์  สวีเดน  สหราชอาณาจักร  ออสเตรีย  อันดอร์รา  อาเซอร์ไบจาน1  อิตาลี1  เอสโตเนีย  แอลเบเนีย  ไอซ์แลนด์  ไอร์แลนด์  ฮังการี  |  |
| รัฐที่ได้รับการรับรองอย่างไม่สมบูรณ์ |  คอซอวอ  ทรานส์นีสเตรีย  |  |
ดูเพิ่ม: รายชื่อเขตการปกครอง 1มีพื้นที่ส่วนหนึ่งอยู่นอกทวีปยุโรป
การโจมตียะลา พ.ศ. 2562

| การโจมตียะลา พ> ศ. 2562 |
| --- | --- |
เป็นส่วนหนึ่งของ ความไม่สงบในชายแดนภาคใต้ของประเทศไทย
แผนที่จังหวัดยะลาจุดเกิดเหตุอำเภอเมืองยะลา
สถานที่: ป้อมชุดรักษาความปลอดภัยหมู่บ้าน (ชรบ.) ตำบลลำพะยา อำเภอเมืองยะลา จังหวัดยะลา
วันที่: 5 พฤศจิกายน พ.ศ. 2562  ประมาณ 22:20 น. (UTC+07:00)
เป้าหมาย: เป้าหมายอ่อนแอ
ประเภท: การสังหารหมู่
อาวุธ: ฝ่ายบีอาร์เอ็น:  • อาก้า  • เอ็ม 16  • ปืนลูกซอง  • ระเบิดขว้าง  • เครื่องยิงลูกระเบิดเอ็ม 79 ฝ่าย ชรบ.:  • เอ็ม 16  • ปืนลูกซอง  • ปืนพก
ตาย: ฝ่าย ชรบ.: 15 ราย (พุทธ 13 ราย, มุสลิม 2 ราย)
เจ็บ: ฝ่ายบีอาร์เอ็น: เชื่อว่าสาหัส 1–2 ราย ฝ่าย ชรบ.: 5 ราย (สาหัส 3 ราย, เล็กน้อย 2 ราย)
ผู้ก่อเหตุ: บีอาร์เอ็น
ผู้ต่อต้าน: ชุดรักษาความปลอดภัยหมู่บ้าน (ชรบ.)
เมื่อวันที่ 5 พฤศจิกายน พ.ศ. 2562 มีผู้เสียชีวิต 15 คน และบาดเจ็บอีก 5 คน จากการโจมตีจุดตรวจรักษาความปลอดภัย ที่จังหวัดยะลา ประเทศไทย ในบรรดาผู้เสียชีวิตและบาดเจ็บคือเจ้าหน้าที่ตำรวจและอาสาสมัครป้องกันหมู่บ้านจำนวนมาก โดยผู้เสียชีวิตเป็นชาย 10 ราย และหญิง 5 ราย นับเป็นการสูญเสียครั้งใหญ่สุดของกองกำลังภาคประชาชนในเหตุการณ์ไฟใต้
จากเหตุการณ์ดังกล่าว ผู้ก่อเหตุได้ปล้นปืนของผู้เสียชีวิตไปด้วย 8 กระบอก ได้แก่ เอ็ม 16 จำนวน 1 กระบอก, ปืนลูกซอง 2 กระบอก และปืนพก 5 กระบอก รวมถึงมีการโปรยตะปูเรือใบ, ตัดต้นไม้ขวางทาง และเผายางรถยนต์กลางถนน เพื่อสกัดกั้นการติดตามของเจ้าหน้าที่
ผลที่ตามมา

หลังเกิดเหตุการณ์ไม่นาน พลตำรวจเอก จักรทิพย์ ชัยจินดา ผู้บัญชาการตำรวจแห่งชาติ ได้เร่งเดินทางมายังพื้นที่ เพื่อตรวจจุดก่อเหตุการสังหารหมู่ด้วยตนเอง พร้อมสั่งให้ตำรวจชุดพิสูจน์หลักฐาน รวบรวมพยานหลักฐานในจุดเกิดเหตุให้ครอบคลุมทั้งหมด รวมถึงให้ติดตามผู้ก่อเหตุอย่างเร่งด่วน
จากหลักฐานทางนิติวิทยาศาสตร์ที่เจ้าหน้าที่ตรวจสอบ ได้พบรอยเลือดและดีเอ็นเอของผู้ก่อเหตุ โดยมีการออกหมายจับและสอบปากคำผู้ต้องสงสัย
เนื่องด้วยความแตกต่างด้านอาวุธ ที่ชุดรักษาความปลอดภัยหมู่บ้าน (ชรบ.) มีเพียงปืนลูกซองที่บรรจุกระสุนได้เพียง 6 นัด และปืนพกที่บรรจุกระสุนได้อย่างจำกัด อีกทั้งไม่มีเสื้อเกราะกันกระสุน ในขณะที่ฝ่ายตรงข้ามมีทั้งอาก้า, เอ็ม 16, ระเบิดขว้าง และอาวุธสงครามครบมือ ญาติของผู้เสียชีวิตจึงได้ขอความช่วยเหลือจากทางการ ในการจัดหาเสื้อเกราะและอาวุธสงครามประจำกายแก่ชุดรักษาความปลอดภัยหมู่บ้าน